
La prima idea di scrivere versi in dialetto mon- 
regalese è nata da una discussione. Alcuni contrad¬ 
ditori si affannavano a sostenere che la rudezza 
caratteristica dei nostri monti, non è la più adatta 
ad esprimere il sentimento ed il linguaggio del cuore. 
Io allora ho pensato che il miglior argomento per 
dimostrare il contrario sarebbe stato l’esempio. Ho 
scritto i primi versi... e poi ho continuato a scri¬ 
verne altri. 

— Ma che bisogno v’era di pubblicarli? — direte 
voi. Ed avete ragione. A questo punto entrano in 
campo altre forze... misteriose e potenti. Prima fra 
tutte è la forza dell’attaccamento alla propria terra 
che è caratteristica di tutti gli Italiani e notevolis¬ 
sima nei Monregalesi. 

Ricordo a questo proposito che un concittadino 
sensibile e raffinato, giudicava brevemente coloro che 
non sanno conservare in cuore l’amore al proprio 

paese nativo, dicendo : — Chèi lì son gent senso 
pois...! 

E poi il nostro dialetto è così pieno di espressioni 
caratteristiche...! E il popolo, specialmente nel con¬ 
tado, è così arguto e saporoso nei suoi modi di dire! 
Ingomma, è un vero peccato che alcuni di questi 
tesori vadano dispersi attraverso il tempo, senza che 
alcuno pensi a fermarli nella storia... 

Un amico, un benemerito della città di Mondo vi, 
mi scriveva : « I marmocchi del duemila non sa¬ 
pranno più cosa voglia significare : eheinoss, ruà sii - 
vra-na, raviòle, sorgnoss, orieri, savat... ed altri ter¬ 
mini parimenti espressivi, se non eccessivamente 
eleganti ». 

Dunque... 


I PERSONAGGI 

Sono nel popolo, il quale parla un linguaggio co¬ 
lorito che non ha regole fisse. Sono nelle cose che, 
attraverso il tempo, hanno conservato il loro valore 
tradizionale di simboli. Come la Tor del Bclveder, 
sentinella altisonante e vigile negli eventi. Come il 
Mòro ’d Son Pé che scande il tempo ed assiste da 
secoli alle vicende della città: un valoroso ferito di 
guerra che tutti ricordano e tutti salutano. 

Si racconta infatti che l’orologio del Moro fu 
ideato e costrutto, sulla facciata della Chiesa di 

San Pietro in Mondovì Breo, nel 1798 da Matteo 
Mondino monregalese. Esso si ricollega ad un note¬ 
vole fatto storico avvenuto in occasione dell’ingresso 
dei Francesi. 

Il 13 maggio 1799 il Generale Delenay, che fu 
primo ad assalire la città alla testa di settecento fran¬ 
cesi, venne accolto dalla popolazione armata e^K 
ucciso (a metà della Via Grande di Breo) da una 
archibugiata sparatagli da una finestra, presso al 
pubblico pozzo detto delle Catene. 

Stupita a tale vista l’armata batte in ritirata. Ma 
ritorna otto giorni dopo ed il giorno 22 maggio entra 
in Breo, dandosi alla strage ed all’incendio. 

Dopo aver appiccato il fuoco alle case delle Ripe 
e della via di Torino, gli invasori si inoltrarono in 
città e, giunte le avanguardie dinnanzi alla demo¬ 
lita chiesa di San Carlo, vedendo il Moro col mar¬ 
tello alla mano, in atto di suonare le ore, ebbero 
timore che ciò fosse per dare il segnale ad un se¬ 
condo Pietro Micca. Prima di avanzarsi i soldati gli 
fecero fuoco contro, e, vedendo che l’intrepido 
Moro, benché colpito al petto, non deponeva il mar¬ 
tello, fecero una seconda fucilata. 

Questa è la storia delle due palle di piombo di 
cui tuttora serba le tracce in petto il Moro. 

In altra parte del libro si parla di Ancioa. Per 
chi ancora non lo conoscesse... posso dire che Ancioa 
è un personaggio popolare vissuto a Mondovì nel 
secolo scorso : una macchietta della strada, che ha 

lasciato dietro di sè una larga memoria di aneddoti 
e di frizzi, ispirati aH’umorismo paesano ed al vino. 

I nostri vecchi lo ricordano e raccontano con pia¬ 
cere le sue numerose trovate. Non è tuttavia impro¬ 
babile che molte di queste siano state in modo ano¬ 
nimo attribuite al personaggio, in cui il popolo ama 
di rappresentarelge stesso. 


ORTOGRAFIA 

Ho seguito quella dei giovani poeti appartenenti 
alla « Companìa di Brande », che si riallaccia alla 
più antica grafìa tradizionale del ’700. Questo si¬ 
stema si stacca dalle norme fino a poco tempo fa 
seguite dagli autori piemontesi, suH’esempio del 
Viriglio e dei suoi immediati continuatori, princi¬ 
palmente in quanto segue: 

« o » senza segni speciali, ha il suono della « u » 
toscana (esempio : Tor = torre) ; 

« ò » rappresenta il suono più largo della « o » 
naturale (esempio: Tòr = toro). 

Per i suoni monregalesi che si staccano dalla pro¬ 
nunzia torinese, ho preferito, per semplificazione, 
attenermi alle seguenti norme per renderne più fa¬ 
cile la lettura ai non monregalesi. I miei concittadini 
invece sapranno immediatamente riconoscere i loro 
suoni nei segni approssimativi prescelti. 

Così: 

La « 1 » turbata tendente alla « r » è scritta sem¬ 
plicemente « 1 ». 

Il caratteristico suono accoppiato della « n » na¬ 
sale con la « n » naturale, viene riprodotto con 
due «n» separate da un tratto di linea (esempio: 
Lun-na = luna; Bon-na = buona). 


CONCLUSIONE 

In appendice alla parte monregalese del volume, 
ho aggiunto alcuni componimenti in dialetto tori¬ 
nese. In ordine cronologico questi avrebbero dovuto 
precedere; ma ora devono per forza contentarsi di 
passare in seconda linea, di fronte alla... importanza 
presa dalla parte dedicata al « Paese ». Questa ha 
diritto alla precedenza, se non per il merito lette¬ 
rario, almeno perchè in essa è più vivo e sincero 
il calore che deriva direttamente dal cuore. 

Al 

MIEI GENITORI 
CHE 

RIPOSANO 

IN TERRA MONREGALESE 
























Èl Mòro ’d San Pé 


Dime ’n pò, brava geni, sci mai passaje 
sla piassa del Mondvì, dnanss a San Pé? 
Eben, ciameje a coi ch’i son già staje 
s’o l’é nen bel fermesse lì a vardé 
col mòro neir che ’nsima a la faciada 
fa sente micatant la soa sonada. 

Tilt ben vestì, con sò caplin an testa 
chèl o varda tranquil, o banfa pà... 
e tant ai dì ’d travai com a la festa 
fa sempre ’1 sò dover come ’n soldà. 

Quand riva o sò moment, ma sensa core 
a s’aussa drit an pé, peu o bata l’ore. 

Di temp passa j’é gnun pi ch’os n’aròda 
salvo ’l Mòro ’d San Pé ch’o sta la drenta 
a marche o temp sempre a la stessa moda 
da squasi térsent agn e o rapresenta 
él nòstr Mondvì ’d na vota e col d’adéss 
eh 1 o vena véi e o resta sempre istéss. 

Per esse o l’é peu mach un buratin 
e s’i veuli, o l’é mandi na còsa neuva, 
posta lassù con col parassolin 
per paresse dal vent e da la pieuva... 

Ma lolì conta gnente, tut ò nen 
tuti lo vardo e tuti ij velilo ben. 

Quand die un da lontan torna al paìs 
per piesse ’n pò ’d vacansa ò ’d distrassion, 
is vóga i patriot, tuti j’amis 
cb’i van a compagnélo a la stassion 
e peu i s’afano a dije tuti an còro : 

— Arvègh-se, nè Tromlin, salutine ’1 Mòro! 


Coi del Mondvì 


Coi del Mondvì, ’s sà già, son pèi di eòi, 
com o diva bonànima ’d teté, 
e s’i velili ch’i veno propi ben 
e ch’i fafiso ’nt él mond bela figura 
j’é pa nen atr da fé che descausseje 
da ’n mes a la soa tèra e trapianteje. 

L’é ’n fato ch’i na j’é ma pròpi tanti 
ch’i l’han nen pau ’d viagé per tèra e mar 
per sérchesse na strà a travers del mond. 
Ma quand ch’i parto per ’ndessno via 
sii farinei ch’i van a fesse onor, 
i lasso ’n tòcli del cheur dapé a la Tor... 

E còs ha-la sa tèra ’ndrinta a cliila 

cli’a smìa ch’a ’ncanta coi ch’i l’han locala? 

A diio gnun lo sa, ma sta persuas 

che davsin ò lontan tuti s’arcòrdo 

dia bléssa ch’i j’é sì sle nòstre rive 

fin a l’ùltim moment ch’i péro a vive. 

Al feste dia Madòna i fieui VI Mondvì 

i veno fin da l’èstero, lontan ; 

is rangio ’n bel ciabòt ò ’n tòcb èd vigna 

e i fan peu cont, quand saran strach e véi, 

de vnisse finalment a riposé 

sot a l’ombra di nòstri castagne. 

Quaicun pi fortuna, dòp le fatigbe, 
o riessa a ciapé ’l premi ch’o jè speta, 
ma la pi gròssa pari di nostri fieui 
meuro lontan, sensa podei rive 
e i saro j’eui pensand a na scapita 
ch’i avo seugnà, ’n viagiand, tuta la vita. 




La Tor del Belveder 


Drita e maestosa, ’n ponta del paìs 
it guerni le montagne e le valade 
e tuti ’t vardo ti con certe ociade 
ch’it campo tut él clienr ant un soris. 

T’hè n’aria seria pòi d’un president 
ch’o é persuas d’avèi la soa importansa 
tant che noi an qualonque circostansa 
pensoma sempre a ti, tuti i moment. 

Toa vos ch’a vola ’n tute le ocasion 
a l’é per noi la vos ’d na marna atenta 
che a canta, con gigèt, tuta contenta 
ò a piora sagrinà da ’n brut magon. 

Quand ch’it canti la glòria di tò fieui 
l’é n’alegrìa ch’a va per la sita, 
ma quand che ai mòrt t’ij son-ni la passò 
it gavi fin le làgrime da j’eui. 

T’é brava con i cit, t’hè la passiensa 
’d ciameje a o sò dover doi vote a o dì 
e al son dia ciòca lor i coro ardì, 
content ed podèi fete l’obediensa. 

Mi ’nvece it ciam perdon dnans al bon Dìo 
perchè dèi vote ’nvece ’d fé parèj 
scotava mandi i tò pressios consèj 
e ’ndava ’n Piassa d’Arme a gioé al cilìo... 

Ma adess veuj travajé sensa respir 
i vard éd feme onor pròpi dabon 
e, se a la fin, son degn del tò perdon 
qnand ch’i sìa peu de dlà, sonme i sospir...! 



La ferovìa neuva 

(28 otóber 1933) 


A la memòria 
’d Delfino Orsi. 

Quanti j’eu vist él prim treno a traversò 
là ’nsima al pont... òh fieuiL. pensò che festa! 

I son sentirne tut a termolé 
e ’l cheur o smiava ch’om santeissa ’n testa. 

Son butarae a bramò cli’i smiava ’n fòl 
fin quand che ’n grop, ma streit come na mòrsa 
o l’ha ciapame pròpi sì, ’nt el còl 
e o l’ha fame ste cito con la fòrsa. 

Pensava ai nòstri mòrt: a coi ’d Mondvì 
che tant j’han travajà e sufert da soi, 
e prima del moment i son partì 
sensa podèi fé festa ’nsema a noi. 

Paisan 


Mi son paisan, d’acòrdi, bel e ben, 
ma o l’é-lo ’n disonor?... Ma varda mach! 
Paisan veu dì paisan, non pa balòss. 

La gent am beica nen 
e per despresi am disa : — T’ési ’n bach ! — 
perchè cb’j’eu nen studià ’nt i lìber gròss. 
Ma mi n’eu un che a veg-lo o smaravija... 
Gnun dné lo paga e quand che un sio vagna 
o peu manch ardrisselo ant la scansìa. 

L’é o lìber dia campagna: 

mej che s’o lussa ’d coi ch’i son stampà, 

sempre duvert e largh de dnans a j’euj. 

Coi ch’i san viré i feuj 
i peulo amprende per la stra pi drìta 
còs o l’é ’l mond e còsa a l’é la vita. 

La vita a l’é peu mach na penitensa 
bagna ’d sudor e fata do travaj, 

per la tèra ch’a l’é la providensa 
per noi com per él piante e j’animai. 

E noi ch’i soma a vive 
is fonia o nòst senté travers del rive, 
passoma dov j’é gnun ch’i sia passaje 
sensa drocliè, sensa s’cianchesse ’1 braje 
i ’ndoma ficc, sensa pensé a doman, 
fin che Magna la mèra an disa: — Ij soma! 
e an fa segn éd seurtì da ’n mes ao strop 
con la siessa eh’ l’ha ’n man... 

Soma dia tèra... ’n tèra i ritornoma 
e coi ch’i veno in dòvro a fé di cop. 









Marna 


E1 mond o l’é cativ, la gent a rusa 
e manch pi i fréi, tra lor, is veulo ben; 
ma ’n mes a le gramissie sensa scusa 
j’é macb na còsa cli’as destissa nen, 
j’é macli un nòm ch’o lusa pòi ’d na fiarna : 

Marna... 

Quand cliila a part, la cà l’é freida, scura; 
tuti i color o smìa ch’i veno niss. 

Manca la giòia granda, pi sicura, 
dapé dal nòstr fornél sempre destiss. 

Restoma soi al mond posò ’s na rama. 

Marna... 

Me smìa ’nco ’d vègla a ’ndé per la cusin-na 
quand che mi a neut i torn da travaié 
e i son stradi mòrt... — Hèto nen veuja ’d sin-na? 
— Veuto ’d vote cli’it fassa ’n pò ’d café? — 

E i mang quaicòs per pao che cliila am brama. 

Marna... 

Quand ch’i m’ambato ’nt ’na giornà maria 
e che sì drinta im sent a vnì Timor, 
seu manch pi a dive cosa ch’i farìa... 

Mach a penseje im sent a vnì i sudor. 

E pura im pasio, quand che chila am ciama... 

Marna... 

Fin an sla tomba, là sui camp dèi Rive 
l’ha na reusa fiorìa, na cita frisa 
ch’a bogia al vent, am la fa torna vive 
e a smìa ch’am disa tante còse, am disa... 
L’ùnica còsa al mond ch’a Té nen grama : 



Baudétta 


Matin dia festa... L’aria ’d primavera 
a l’é polida, fresca, trasparenta; 
a lusa corri s’a fussa na specéra 
pen-na lustra dal man d’una serventa. 

Da ’nsirna al Belveder, tuti j’otin 
e I ca del Langhe, fin a Murassan 
son lì ch’i vardo e i son ma tant davsin 
ch’o smìa ’d podèi tocheje con él man. 

Tute ’l ciòclie da ’n Fiamenga 

da davsin e da lontan 

stan nen cito con soa lenga... 

Taso ’n pò, peu dòp i fan: 
pan e lugnenga 
pan e lugnenga 
lugnenga e pan 
lugnenga e pan. 

L’aria a l’é pien-na ’d nòte d’alegrìa, 
i bòt is van d’aprés, i sauto, i coro 
l’ha mack la spressia de scapessno vìa 
l’istess come ’l masnà quand ch’is desmoro. 

Pian pian da ’n Dòm ij seurt la procession 
con èl Vesco, i batù tuti ambardà 
e i gnèro vestì ’d bianch son già ’n funsion 
a campò i fior per tèra ’nt la contrà. 

Tute ’l ciòclie da ’n Fiamenga 

da davsin e da lontan 

stan nen cito con soa lenga... 

Taso ’n pò, peu dòp i fan : 
pan e lugnenga 
pan e lugnenga 
lugnenga e pan 
lugnenga e pan. 

4 I feu dia Madòna 


— Vento stasseira?... I ’ndoma a véglie i feu. 
E tuti scapo. Lasso a cà na magna. 

S’na van a pé, ’n biròcc, coni un o peu 
portandse pan e persi ant la cavagna. 

Riva ’n sla piassa is seto su na banca 
i mangio, beivo, fin s Vi n’han na plà 
e ai primi s-ciòp cli’i dan na gran lus bianca 
is buto tuti quanti a fé macb : aah ! 

Cala ’1 fusétte. Bèica com i bruso 
sot a la eoa. Peu ’s rompo ’n tanti lòdi 
bianch... ross... e verd. Tuti color cb’i luso 
come le steile. Mach cli’i duro pòdi. 

E la Madòna, con o sò Bambin 

a vira ’n mes ai cèr fin quand cli’ij passa 

na fila ’d crèp pi fòrt... Peu doi lumin 

ch’o smìa ch’i stenzo ’n mes al funi dia piassa. 

L’erba rua 


Come grappai <Tagresto in un’ampolla. 

Michelangelo : « Poesie ». 

Da quand ch’i eu viste per la prima vira 
tant bela, rionda, con coi eui da foin 
si cavèi biond e l’aria prepotenta 
mi son resta ciapà come ’n poìn 
e dòp d’alora, ch’o sìa bel ò brut 
mi j’eu pi nen capì gnente d’aotut. 

J’avéissa da spieghé còs ij su ceda 
seu nen a diio, sensa ch’i m’éntrapa... 

Mi son resta come se bote cére 
se bote bianche ch’i son pien-ne ’d grapa 
e l’han andrinta tuta festonà 
na rama d’èrba rua profumà. 

Ti t’és intrame da la part éd j’eui 
coma dal còl dia bota s’erba rissa 
e peu adasiòt, slargandte a pòch a pòcb 
t’hè piarne pròpi tut fin ant na stissa 
e nt èl mè còrp i j’é pi gnuu canton 
dova ch’i peussa dì d’esse padron. 

Chi o veurèissa gavéte dal me cheur 
con la fòrsa del man chel o do\ria 
tiréte e peu s-cianchéte a tòcli per tò« 1’ 
e peu manch i seu nen s o riussirìa 
perché quaicli frisa toa, ’s peu già capì- 
a resta ’ndfora sempre ’n drinta d mi. 

’Na gran-na ’d gran 


Da ’n pò ’d temp a sta part bele sì bass 
tuti i dolor del mond fan còs i peulo 
e pi che lor i studio sui librass 
pi che le còse van coma cb’i veulo. 

Studié... studié, l’é na sodisfassion 
ma ’l tròp savèi el pi die vote o ’mbreuja. 
Per tnisse al gròss se teste ’d sapienton 
vardo nen al canton dova ch’is cheuja. 

Per fortun-na dl’Ilalia, dòp la guèra 
j’é staje Chèl cb’o l’ha prò dila giusta: 
— Vardé nen j’arsivòli, vardé ’n tèra, 
che ’l pòdi o l’é ’n tesòr per chi lo gusta! 

Na gran-na ’d gran a l’é na ròba cita 
ma quand cb’a slansa vèr él cel le spi 
col cb’o lo varda o pensa che la vita, 
ch’is disa còs is veu, l’é tuta lì... 

Còs élo ’n mes del mond ’na gran-na ’d gran 
Pura sa frisa ch’a l’ha nen 1 uguala 
benedissa ’nco sempre cola man 
ch’a l'ha Inula da cont e a l’ha sémnala. 









Da na fneslra lontan-na 


Alla Signora M. F. 


Mi seu ’d na bela Sgnora, patriòta, 
ch’a l’é nassùa su costi bricli d’Mondvì, 
ma adess da Buenosaire, tròp lontan 
a vena ’n sà da rar, mach px'quaich vota. 

Ma cliila, quand che pròpi a peu nen vnì 
sì da noi per passesse tut Pista, 
as consola pensand a cola cà 
stermà sota al cioché del sò paìs... 

Elo nen bel Ioli?... La Sgnora a dis 
ch’a pensa sempre, a seugna la campagna, 
e là su cola fnestra, da lontan, 
a varda an diression dia Garavagna... 



Doi Sani 


Bele ch’o sìa n’avar, diso ch’o prega 
e cli’o và ’n Dòm. Ma quand ch’o fa j’afé 
o buta d’ongie longhe pèi ’d na stréga- 
basta ch’o cìapa e o l’abia mai da dé. 

La gent ch’a l’é nemisa dl’avarissia 
quand clièl o seurta da preghé ’1 Signor 
aj fa le svèrgne e dòp a fa giustissia 
disèndine d’apréss d’ògni color. 

Cbèl lì o va ’n cesa, o prega, ma... va là! 
fin quand o serca d’avsinesse a Dio 
l’é nen éd coi cli’i van per San Dona 
ma smìa pitòst ch’o tena per San Pio. 



Compliment ’d 


campagna 


Ch’o scusa nèh!... Seu pà còs i pénseissa, 
son manch sta bon a dije ch’o sé steissa. 

Clièl sarà strach. Ch’os séta bele lì 
e ch’o beiva ’na vota ’nsema a mi. 

Santa passiensa! 0 vèglo còs is vagna 
a vnine a trové noi, sì ’nt la campagna? 

Per fé ch’is fassa ’s resta sempre ’d gent 
ch’a l’é nen bon-na a fé di compliment. 

Mi, mach adess, son sta sensa creansa, 
ch’o varda lì!... mancansa d’ignoransa. 




« 

La sétola 


É1 fieul ’d Michel, sa birba ’d Cicliinèt 

prima ’d servì la méssa 

con la còta, vestì da cerighèt 

os desmora ant él mes dia sagrestìa 

a fé virò na sétola: na bléssa, 

cb’a térla nen, tant a l’é ben tornìa 

con bòsch éd buss e sò brocon d’assel... 

— Daje ’na beda... alé ! — ma sul pi bel 
j’é rivaje sla pòrta don Talòcia 

ch’o l’ha bramalo fòrt: ò birichini 
e peu o l’ha piaje sòtola e cordin 
stermandje ’nt la sacòcia. 

Cicbin o l’é restò come ’n beté 
sensa mandi él corage ’d protesté; 
ma quand che, con él càlice a la man, 
él Pàroco oj fa segn d’vérseje ’l vin 
chèl os tira ’ndaré con l’amolin, 
lo varda da lontan... 

Peu dòp oj fa, con n’aria die pi grame: 

— E ti dame la sòtola... ti dame! 

La bon-na educassion 


Chi élo cli’o l’ha dit che ’nt le caussagne 
’s peu nen trovesse ’d bon-na educassion 
e che ’1 paisan ch’o viva ’nt le campagne 
s’o veu traté polid o l’é nen bon? 

O venta nen parie sensa savèi: 
o l’é rnanch vèi na frisa, o l’é mandi vèi !... 

Tajà come cli’os disa a la carlon-na 
soma nen fat per fé na genti léssa. 

Ma e con lò?... Nòstra mare élo nen lio-na 
a seulié ’d cavèi biond con na caréssa? 

Mare a l’é sempre mare, a tuli uguài, 
anche se le soe man son pien-ne ’d quai. 

Per macli l’educassion del gran sita 
a l’é come ’l formagg éd Borgonzòla 
cli’os buta ’nt él giojere anvlupatà 
drinta a na bela carta de stagnòla. 

A vèglo, nen da dì, os presenta ben, 
e s’it lo nufi avsin o spussa nen. 

Ma s’it lo grati ’n pò, tente da ment, 
soma sicur come un e n’atr fan doi 
che fora da l’anvlnp del feui d argenta 
o spussa pòi del bross ch’i foma noi. 

L’eva d’ Lurisia (*) 


Adess iv no dis n’atra ’nco pi neuva. 

A Lurisia, ’n mes ai bòsch, is treuva 
n’eva miracolosa d’ia pi bon-na 
ch’i l’han subit ciamala radioativa 
perchè, mentre ch’a seurta da na riva 
a l’ha la radio ’ndrinta ch’a funsion-na... 

Ma còs èia sa radio?... I veurle dì 
che l’eva dia fontan-na ’nt él seurtì 
as buta a fé tuti coi bei rumor 
del màcliine ch’i canto ’nt n’ambossor?... 

’S peu ’nco capì che per lì giù ’nt se basse 
dova ch’is vèga nen le vis a nasse 
l’abio dabsògn d’un’eva musicanta 
che, quand ch’as beiva, ’nt él bicer a canta; 


(*) Lurisia a l’é un paisotin, davsin a Ròca-fòrt ’<1 Mondvi, 
dova che da pòch a l’han trova na gorgia d’eva radio¬ 
ativa. Costa poesia a l*é staita premia con la Midaja d’òr 
del Prinsi ’d Piemont a la stonila Bùssolii di Brande 
del 1934. 

ma noi ch’i spassegioma ’n mes di otin 
sensa ricore a tante còse neuve, 
i sércoma la mùsica ’nt él vin. 

Pi radio che ’l vin còs venli treuve? 

Col ch’o no beiva mach doi cassulà 
o manda giù ’n teatro ’d varietà : 
o canta, o baia, o no fa ’d tuti i color 
e, ’n des minute, os vagna ’l bon umor. 
S’o no beiva peu tròp, per fé la cura, 
autr che la radio...! o seurta de la msura 
e del nòte... del nòte, no fa tante 
pi fòrte che qualonqae altoparlante. 














Quarant’ani ’d leva 


Na companìa contenta ’d bon amis, 
ch’i han tira ’1 nùmer quarant’ani fa, 
is treuvo tuti quanti raduna 
a l’oberge famos del Cavai Gris. 

Na scusa come n’atra ’d fé ribòta 
e a la fin del disné, naturalment 
fan di déscors e i fan proponiment 
éd trovesse peu torna n’atra vota. 

— Da sì a des ani soma torna sì, — 
o disa un, da ’n mes a la taulada, 

— e coi ch’is treuvo nen a la ciamada 
tnive da ment, j’avran da fé con mi...! — 

— Ma chi Télo cbèl lì ch’o crìa tant fòrt? 
Peus pi nen arcordeme ch’i ch’o sìa... — 

— T’io conosto pi nen?... L’é Becarìa, 
nòstr bon amis, col ch’o sotèra i mòrt. 

A la Stassion 


— Monsù, ch’om ilogna ’n bièt per la Bastìa. 

— Prima, seconda ò tersa?... 

— Un bièt per la Bastìa. 

— Ma prima, sconda ò tersa?... 

— E s’i eu già dijlo... ! nèh, ch’o dìa. 

Fa pròpi nen dabsògn ch’o me sbefìa... 

Doi ch’is parlo 


— Sen nen còsa ch’a l’abia, cliila tòta, 
ma s’im ferm a vardela, si ch’i 6eu!... 
im sent andrinta al cheur a dé na bota 
mentre la testa am vena tuta an feu... 

E chila còs a sentla?... ’n pò ’d piasi?... 

— Peu capì!... 

Consej da amis 


— J’eu rusà con Nadin ’l cassador 
per col’ania che chèl o Pha massame. 

Nen tant per Pania, cli’a Pha ’n cit valor, 
ma perché s’anticrist o l’ha sbefiame 

e mi, an paga, sensa dì com eia 
j’eu daje tut an man a l’avoeat. 

— Ma brao micon, adess t’hè fala bela! 
venta rangela ’n pressa com’is peu... 

Ti rang-la, scotme mi, fa nen ’l mat, 
déssnò, me car matòt, an man ’d chèl lì, 
t’hè da véglie che s’ania a vena ’n beu... 



▲ncioa 


Ancioa o l’é mòrt d’ampess, sensa fortun-na 
e ’1 grame lenghe ch’i san sempre tilt 
diso ch’o l’eva ’n gran originai 
’d coi là ch’i cambio al descarié dia lnn-na 
e mach a véghie ’t fan seurtì ’1 sangiut. 

E ’nvece o l’eva ’d coi, coma ch’os disa, 

ch’i antìcipo ’n pochèt 

ma i son pròpi nen bon a fé del mal. 

Mach cli’o piava del cioche mai finìe 
coma cli’is costumava al temp passa. 

Da cioch parlava fòrt 
o ’nteressava tuti per la strà, 
ma sensa ofende, sensa fé gnun tòrt. 

No diva ’d cole grise, del seurtìe 

che mach a séntje dì 

bastavo a fé grigné mi seu nen chi. 




Un dì, mentre o passava dal Borgat 
con él manette e doi carabigné, 
o saluta ’n sò amis e l’atr oj fa: 

— Eben, Ancioa, ma còs lièto fat?... 

E chèl tut serio : — E varda lì. Maté, 
t’io dis a tì, ma disje gnente a gnun... 
o l’é che stamatin apen-na ’lvà 
j’eu starnuà a digiun...! 





Pasieve!.. Pasieve!.. 


Mach l’atra seira mentre ’ndava a 8pass 

mentre mi ’ndava... 

j’eu vist dapé dai pòrti ambaronà 

tanta ’d sa gent e tuli sarà s-ciass, 

che a tuta prima, per da bon, o smiava 

la piassa d’Ele quand cli’is fa ’l mercà... 

An mes j’eva né strop éd farinei 

tuti rangià ’nt un reu 

con na massétta ’d piume sui capei 

ch’i vardavo ’n padron tilt vestì ’d bleu 

cli’o stava drit ansima a ’na banchetta 

e oj fava ’d segn a tucc con na bachétta... 

Ma basta là che rassa ’d gieu da fé!... 

’N j’elo pi gnun-ne lande da ’nventé?... 

Un o sofiava drinta a n’ambossor, 

un ciuciava na pipa sberlusenta 

come ’l fond d’una bronsa dia polenta, 

n’alr o fumava un baston fa a toiror... 

e ’nt un canton, con n’aria d’importansa 
un folaton con un batòcc an man 
o ’s dava di paton su na gran pansa, 
dapé da n’atr labran 
che con doe querce larghe come ’n vai 
piantava pi rabel che ’n temporal. 

Cbèl là ’n mes, con quat righe sul capei 
quand ch’o sentiva a fé ’n pò tròp bordel 
oj fava ’d segn, com o voreissa dì : 

— Pasieve, fieuiL. pasieve...! — 

Bonòm d’un bonomass!... 

Com o podavlo mai fesse capì, 
s’o l’ava ’d mà da fé con di rascass 
ma sensa educassion e dissiplin-na... 

Pròpi parèi, j’eu vistlo fina mi...! 

Bastava ch’o vireissa un pò la schin-na 
che j’acc da l’atra i stavo lì a vardesse, 
i favo tucc él mòrt. 

E quand ch’o capitava peu a viresse 
smiava l’istess com o parleissa ai can, 
com o parleissa... 

Con pi ch’oj fava ’d segn con le doi man 

— Pasieve, fieui...! pasieve...! — 

Con pi che gnun o smiava sé sforseissa, 
macli per desdési, mach per feje tòri, 
a fé la sarabanda ’ncó pi fòrt... 

J lian gropà col pòvr diao d’un Ancioa 
mach perchè sensa tòrt ò rason 
o tirava ’n bocin per la eoa 
bele ’d neut su la strà ’d Carasson. 

Al debà l’avocat pia d’ufissi 
parla fòrt e o 6odisfa nen tant : 
fa dèi ciancie, ma sensa giudissi, 
e a vardélo o Fé gnente elegant. 

Basta là!... vers la fin éd l’udiensa 
Fimputato o fa segn éd parlé 
e peu o disa: — Lo seu, la sentensa 
a Fé giusta, j’é nen da banfé. 

Fant tut un, j’eu na còsa cli’am peisa 
e cb am gonfia si drinta al gavass: 
s’avocat ch’o l’ha fat la difeisa 
j’hanle pròpi sernulo ’nt él mass...? 









l I fi Mi II \*W i 

SCHFFmN 









La vira 


Me smìa ’d calè... per una scala scura 
sensa savèi dova ch’i buto i pé; 
l’afan e l’incertèssa e la paura 
a m’angavigno e am lasso nen bogé. 

La lus am manca, am manca l’aria pura, 
tant cb’a me smìa d’sentime sofoché; 
ma tiro anans l’istess, a la ventura, 
fasend nè sfòrs per nen tome ’ndaré. 

Che bela còsa anvece ch’a sarìa 
marcé content, e drita d’nans a mi 
vèdde la strà duverta cb’a m’invita. 

Ma tut l’é scur, sai nen dova cb’i sia; 
sèrco la lus e im perdo ancora d’pì... 

Così a fa l’òm per tuta la soa vita! 

Balilla 


Cap squadra di Balilla, n cit ardì 
e pien d’inteligensa 
a l’é cogià inalavi ant él sò let 
e ’s lamenta, pòvr citi... Fa tanta pena 

vedlo seufre così. 

Le meisine, i dotor, tuta la sciensa 
purtròp son nèn stait bon 
a robeje al destin él sò segret. 

Tuta la cà l’é piena 
d’na gran disperassion. 

La frev aumenta ancora, ’1 cit a clama 

davsin al let la marna : 

_ Sagrinte nen, mamina, che stasseira 

im sento propi bin. 

Ma disme ’n pòcb, l’é vera 
eh’a l’é mia festa ancheuj...? 

Veuj esse bel, vestì da soldalin 
con mia montura e la camisa neira... (*) 


(*) Premiata al Concorso «Amilcare Solferini» 1931. 

Peui, sodisfait, Balilla a sara j euj 
e con na eros an man 
s’andeurm seren an brass a soa maman... 
Sul sò letin a buto una bandiera. 

Bel cit...! Ti t’às lassane, 
it ses andatne vìa 
per una strà fiorìa. 

ma ’1 sentiment sincer ch’i t’às mostrane 
an riva fina al clieur, l’é una caressa 
faita dal toch leger d’una parpèila, 
a l’é la lus dia bléssa 

ch’a brila an mes del cel come una steila. 

I nòstri cil a canto 


Son vers la fin d’una giornà falla 
ant un éd coi moment che l’òm arvers, 
travajà dal nervos a manderìa 
a fesse scrive fina l’univers... 

Quand che la radio a l’ha come ’n fnsson 
e a tira a l’improvis la mìa atension. 

I cit a canto...! n’aria melodiosa, 
con le nòte sutile del fringuel 
vola lontan, su l’onda misteriosa, 
aussandse drita an diression del cel. 

Son le maraje di soldà dia guèra 
che a canto una canson dia nòstra tèra. 

A tuta prima ’1 cant a 1 e leger, 
a riva fin a noi con na caréssa 
e peui a crèss, a crèss, diventa fier, 
anvlupandne ant un’onda d teneressa. 

Còro, preghiera, son ’d riconossensa, 
eh’a veno da la boca dl’inocensa. 

Pòchi moment a basto per cambiò 
tuta la nebia dia malinconìa 
ant un piasi, mentre i cativ pensò 
come possa dal vent a vólo vìa, 
e a l’é durvisse a l’improvis na fnesta 
su na campagna piena ’d sol e ’d festa. 

Me smìa ’d védde la boca soridenta 
die cite ant la divisa neira e bianca; 
Balilla, con la facia pi contenta, 
che a canto con un’aria seria e franca. 
Bele speranse e fresca primavera 
dia nòstra Italia pi gentil, pi fiera! 

La pianta neuva a crèss a vista d’eui, 
a treuva chi cli’a pronta ’l bon teren 
per i but ch’as rineuvo: i nòstri fieui... 
Una fòrsa che prima a j’era nen 
adess a monta sii da le radis 
e, su le rame, a s-ciòd ant un soris. 

Inocenza 


jn intra ’nt una scòla d’na banera 
i*j, u ciamaie a tranta barivei 
li a me spiesUris» un pòch. a «>« maner , 
oi eh’a son i dì brut e i di pi bei. 

^ la scenda domanda tuti a l’han 

_ La vacansa... La fera di subiet... 

Ma i dì pi brut san nen dova ch’a sìo. 
Stan tuti cinto, as guardo dnnta a ] eu , 
a nenso, a ceroo, micatant a rio 
e a peulo nen gavesse da ’nt ] ani reui. 

Per ginteje comenso dal pi cit 

ch’asina sta cbiet e sol antun^ 
- Su, grand òm, guardine an facia e sta n 

i dì pi brut per ti dova eh a son.... 

È1 cit am guarda serio, a rij pi nen. 

Me speto ch’a responda : — Si cli’i sai ! 

Ma l’inocent réspond cairn e seren: 

— Quand che me pare a l’ha pi nen ’d travaj... 



La carossina d’òr 


L’hai vist passe, tira da un cavai biancli, 
ch’a va pian pian, na bela carossina 
tuta andorà, con tanta gent da fianch, 
ch’a prega, con j’eui bass, e ch’as sagrina. 

An mes a tante fior ch’a smìo na sèra 
a vola via dal mond na bela cita; 
un angelèt scapa da costa tèra 
prima ’d conòsse lòn ch’a l’é la vita. 

Che ’d corone, Gesù! Le fior pi care, 
rangià an forma legera e vaporosa, 
a formo ant na ghirlanda die pi rare, 
come n’autar guarnì per una sposa. 

Che profum èd giusmin! Quanta richéssa 
èd giassinte e d’ narsis!... Pòvra masnà! 
Parèi d’ti, coste fior a son na bléssa 
ch’a profuma e ch’a meuir ant na giornà. 





Pròsa e Poesìa 


Che ’d poesìa ch’a j’é su costa tèra 
sot la gran vòlta colorò ’d bleussiel: 
le fior l’han un profum ch’a smìa nen véra, 
e tuta l’aria a sa n’odor d’amel. 

Ma ’l pòver diao, ciapà ’n mes al trafen 
a mastia amèr e ’l doss lo conòss nen. 

Un bel cardlin posa ’nsima ’d na pianta 
a l’é ’n camin a preparesse ’l ni, 
lìber, content, con la cardlina a canta 
e l’aqua as la ciaciara an fond al ri. 

Ma col ch’a l’ha la fàbrica dl’aptit 
a studia coma fé per paghé ’l fit. 

I prà son verd, la fruta l’é madura, 
l’amor a va a stérmesse ant i busson, 
mentre ’l bergé, tranquil, su la pastura 
guerna le bestie e a canta na cansson. 

Mi ’nvece i son nervos, con tut él rest 
doman l’hai na cambiai ch’a va an protest. 




Vers seira as sento ant l’aria le preghiere; 
a n’ora ’d neuit le ciòehe a sono: dan.... 
Le nuvolétte as van d’apress legere, 
a coro an là, san nen dova ch’a van. 

E mi purtròp lo sai che a la matin 
vad a l’ufissi... e monto ’l desviarin. 





•• 


El 


gieugh die domande 


Chi l’é...? N’òin ch’as chérd nen un talenton 
ma pensa tut da chiel, indipendent, 
sensa curesse ’d tuta cola gent 
ch’a Fha la testa veuida e ’1 corpèt bon. 

Còsa ch’a fa...? N’onesta profession 
e con lòn ch’a guadagna a viv content 
sensa rusiesse ’l fìdich con i dent, 
per j’intrigh, per i dné, per l’ambission. 

Andoa ch’a viv...? A viv ant soa casòta 
e i past modest e consumò an famija 
son sempre stait la soa pi gran ribòta. 

A viv per soa « metà », per chila sola ; 
i cit aj dan la pas e Paleggia... 

E ’l mond còsa ch’a dis?... Ch’a l’é na ciola. 

1912 

La roulette 


(A la fera del pai*) 

La bela biancolina e rossolina... 

Signori, avanti chi eli’a veul ponte. 

Fòrsa... ! che chi ci mette la indovina 
e as guadagna qualcòsa da eiucié. 

Ecco che adess a va la biancolina, 

(fa ’1 piasi ti, morfel, tirte ’ndaré). 

Qui si vince la sera e la mattina 
j’élo pi gnun eh’a l’abia da buté...? 

J’élo pi gnun...? andiamo a ’ncominciare... 

Tut a l’é fait. Ale...! gira la baia 

fin eh’a l’é férma... ’L ross Fé cli’a guadagna. 

Ma bravo quel soldato militare 
che piglia una bellissima sigaia... 

E ti, bel cit, berlica ’1 pan de Spagna. 

Mè capei dur 


Cercami di vei ciarafi ’nt un armari 
tut pien éd lìber frust e polveros 
l’é vnume a man, da ’n mes a jé scartari, 
mè capei dur ch’i l’hai dovrà da spos. 

Ogni macia ch’a j’é su sto capei 
a l’é un ricòrd gentil dia mia esistensa, 
am rincrèss éd savèi ch’a va a rabel 
sensa gnanca un avans ’d riconossensa. 

Dal dì del matrimòni i l’hai dovralo 
d’antant antant, così, per quaich invit... 
Ricòrdo che na vòlta i l’hai spovralo 
per feje le batiaje al mè prim cit. 

Ma adess del capèl dur sai nen còs fene, 
per mi tute le còse a son cambia, 
masnà a batiaje i peus pi nen portene 
e ben da rair i vado an società. 

Per feje finì ben la soa carierà 
e ch’a l’aveissa da seufrì gnun tòrt 
l’hai rangialo dabin ant la caplera 
e l’hai faine un regai al becamòrt... 

Mè capei dur da col moment ch’am chita 
a peul prò dì ’d conòsse ’l ben e ’l mal 
an tuti tre i moment dia nòstra vita : 
batésim, matrimòni e funeral... 

Caro-vivere 


Capisso nen! Coni vaio sta facenda? 

L’é già tant che la guèra l’é finìa 
e la ròba per vernine cli’as na venda 
a cala nen... Che ’l diao s’ia pòrta via! 

Tilt a l’é car ant na manera orenda 
e mi che, a divlla ciaira, i mangerìa 
ses vòlte al dì, fass gnanca pi marenda; 
e i sauto i past ansema a la famija. 

Per fé la conossensa d’na eotlétta 
ò per véddje la facia a ’n codegliin 
l’hai già decis d’andemne sté ’n sofiètta... 

Ma mè maslé l’han falò cavajer 
mentre soa fomna a pòrta ’n gir d’orcin 
con doi brilant ch’aj ci amo « solitèr... ». 

Tò cheur e na cabana 


Che bei coi temp ed la cabana e ’l cheur 
quand che tuti a parlavo ’d sentiinent 
e che fina ’nt j’afé l’era ’n boneur 
mantense onest e sensa ’l tant per sent. 

’S pendìa vive tranquil e fé ’l farseur 
sensa studiò interessi e pagament, 
sensa la frév del dné ch’a l’é ’l maleur 
pi grand che adess a fa sufrì la gent. 

Al dì d’ancheui mach pi ’l bieton da mila 
l’é col ch’a conta e a salva la tichétta... 
Per fé l’amor venta ch’il buti an fila, 

davsin al cheur, la borsa di copon 
e al pòst d’una cabana... la vilétta 
con l’automòbil férma sul porton. 

L’Esposission 


Neuvsent-óndes...! Che delissia, 
che portent e che honeur... ! 

Tuti a sento la letissia 
ch’aj viroja drinta al cheur. 
Tuti as dan gran importansa 
adatà a la circostansa. 
Neuvsent-óndes: soma al bon, 
soma a l’ann dFEsposission. 

Ardì e svicc i Turineis 
as dan tuti ’n gran da fé, 
conto i dì sent vòlte al meis 
come a fusso de scolé. 

Toiro e fan él diao a quat 
tant da smié na gabia ’d mat; 
e a dìo mach per soa rason : 
«Soma noi dl’Esposission!... ». 

L’é già pront ant le famije 
un leton pr’i forosté, 
son lustra le gelosìe, 
i padron fan arbianclié. 

Neuva facia, neuva vesta, 
per prontesse a la gran festa: 
per pronté la perfession 
dia grandiosa Esposission. 

’Nt i salòt le madamin 

parlo nen d’andé an montagna; 

gnun fastidi, gnun sagrin 

’d serché ’l pòst d’andé an campagna. 

’Nt l’ocasion le fije stesse 

penso gnanca pi a mariesse: 

guardo macli con religion 

da la part dl’Esposission. 

Ma sle facie, tra ’l tapage, 
s’vèd marca la comossion; 
s’vèd el vanto, s’vèd l’omage 
al rinasse d’na nassion. 

S’vèd la gara del travaj 
unì ’nsema, tuti uguai, 
cli’a l’avrà dimostrassion 
’nt i locai dl’Esposission. 

A friciola drinta i cheur 
una gòi, un gran piasi 
’d crijé fòrt i tre boneur : 
Italian, fratei, unì, 
con na bela riverensa 
ai grand trai cirindipendensa. 
Peui as calmo a la vision 
di travai dl’Esposission. 

Tuti a parlo ’d comitato, 
president, nen president, 
senator e deputato, 
sul travaj conlinuament. 

Chi ch’a suda a contraté, 
chi a ricév, chi va a ’nvité; 
e a rispondo le Nassion 
vnisend giù a l’Esposission. 

Aj saran tra noi d’Ingleis, 
de Spagneui, d’American, 
saran ’d Russi e d’Olandeis, 
d’Australian e d’African. 

Tut él mond rapresentà 
a gire per nostra cà. 

Vniran fina dal Giapon 
per guardé l’Esposission. 

Al franseis, nòstr gran fratei, 
noi faroma di basin 
ricordandse ’d Montebel 
e ’d Magenta e ’d Solferin. 
Unì ’nsema, ’nt tante schiere, 
gropà ’nsem le doe bandiere 
i ’ndaroma a pié ’d suinion 
tut a onor dl’Esposission. 

Coi cli’a l’han da critiché 
con l’Italia e j’Italiani 
ch’as preparo a sté a guardé; 
a vedran se ’n sinquant’ani 
I’é possìbil, manco mal, 
fé ’n progres pi madornal. 
S’armang-ran soe convinsion 
visitand l’Esposission. 

Ma tratant che nòst Turin 
a fa ’n pòdi éd toaleta, 
noi prontomse per da bin 
a la festa cb’a né speta. 
Argauciomse, desgagiomse, 
da gran buio preparomse 
a cric ’n viva!... ’s tuti i ton 
a la nòstra Esposission. 

1916 

L’ American 


Da col dì che la gran guèra 
veul camhié la facia al mond 
mi ’m fastidio vdend la tèra 
cli’a rubata vers el fond. 

Da doman e tut ansema 
veuj però cambiò sistema 
e mi veuj da ’n bòt an blan 
diventò n’american. 

Ma che stòria, ma che siensa, 
ma che studi, che librassi... 
a son ròbe che ’n cossiensa 
van campò trames aj strassi 
a vai ’d pi la pa6 an cà 
che la nòstra civiltà. 
Prinsipiand bele doman 
mi veuj fé l’american. 

Coi pòvr diao che la sicòria 
son frustasse sui papé 
del progress e ’d cò dia stòria 
a son farfo da gropé. 

Lor ch’a san e stra-san tut 
Phan gavamne ’n bel costrut. 
Guardò ’nvece com a fan 
coi grivoé d’american. 

Lor ’s n’anfoto, lor ’s na grato 
del progress del dì d’anclieui 
e ’ntratant che j’autri as bato 
a fan finta ’d sarò j’eui. 

Basta macli che a la fin dl’at 
treuvo ’d dollari sul piat; 
còs aj fa se j’autri as dàn? 

Lor a son d’american. 

Se ’nt l’Europa i sò fratei 
as patoco e as dan ’d legna, 
lor a fàbrico ’d cotei 
perché as peusso pie a cotlà. 

E ’l progress a ’ndrà a la fin, 
ma ’nt la cassa a j’é i din-din 
Così a dis batend le man 
col farseur d’american. 


— 80 — 
















Se ’n passand tra coi ch’a ruso, 
aj sticed che ’n prepotent 
je spasseggia ansima al muso 
ò j’arfila ’n pugn sui dent, 
chiel a studia, peui a ciama 
spiegassion per mes ’d soa marna; 
/e a le spale di gadan 
a ven grass, Pameriean. 

Quand ch’aj pòrto la notissia 
cli’a l’han niaje ’d fomne e ’d cit, 
cli’as n’ambrigno dia giustissia, 
ch’a scarpiso ’l sò bon drit, 
chiel a visca la soa pipa, 
peui, gratandse la gran tripa, 
compatiss coi gòf ch’a l’han 
pa ’d bon sens american. 

Ma che giòia, che boneur 
l’é col d’esse sitadin 
de st’America che ’n clieur 
l’é mai piasse gnun sagrin. 

Sensa guère, con na lapa 
’d mangé e bèive come ’n papa, 
che fortuna, che bel pian 
ch’a l’é fé l’american. 

1916 

Turin la perla dèi Piemont' * 


L’é già ’mpess che con passiensa 
digerisso i me magon, 
tolerandme l’insolensa 
di gianfotre e di sgonfion, 
ma da adess a ’ndé n’avanti 
veuj ripete a tuli quanti : 

— Alto là! Che ’n fin di cont 
son la pèrla del Piemont. 

L’hai con certi fafioché, 
gent da pòch, i soma inteis, 
eh’ l’han él vissi d’ critiche 
e a son gnanca turineis... 

Son noios come la pieuva 
e n’han sempre una pi neuva 
per podèi feje n’afront 
a la pèrla dèi Piemont. 

(*) Premiata al Concorso di poesia dialettale indetto dalla «Pro 
Torino » nell’anno 1924. 

A ciosono a snistra, a drita, 
a lo stampo sui giornai 
che a Turin j’é gnente ’d vita, 
nen ’d comersi e nen ’d travai; 
e per fòrsa la nassion 
dev tassella ’nt im canton. 

Pegg ’d na serva!... ma che afront 
a la pèrla del Piemonti 

Certi a l’han ant le grumele 
fina ’l vissi ’d tiré a man 
i confront con mie sorele 
Roma, Nàpoli e Milan, 
sensa vèdde che mia cà 
peul nen esse confronta. 

Mi son mi... sensa confront. 

Son la pèrla del Piemont. 

I son straoa dia gheusaja 
oh’a sta sì per sò profit, 
sempre pronta a dé bataja 
per combate ’l mè bon drit. 

Un dì ò l’autr ch’i l’hai la flina 
ij dagh mi na lessionina... 
e a védran chi ’n fin di cont 
1 é la pèrla del Piemont. 

I son stofia ’d sente a dì 
che a Turin j’é d’nebie basse, 
i servissi ch’a van pi, 
i palass ch’a son guastasse, 
e ’1 Comune miseràbil 
ch’a l’ha nen d’aqua potàbil... 
Pòche ciance! ’n fin di cont 
son la pèrla del Piemont. 

Son postò com na regina 
pròpi al centro dl’altipian ; 
l’hai d’an facia la colina 
mentre ’l Pò ’m basa la man, 
L’hai d’antorn ’d bele campagne 
e le creste die montagne 
disegna su l’orisont... 

Son la pèrla dèi Piemont. 

Là s’ia ponta ’d sentinela 
j’é Superga : guardò macli ! 
Sente nen macli a guardela 
drinta ’l cheur a fé tich-tach? 
Drita e fiera s’ vòstr passage, 
smia ch’a sfida ’l cit corage 
’d coi ch’a veulo fé d’afront 
a la pèrla del Piemont. 

Ma tra turi i mè boneur 
col ch’a conta e ch’ani gatija 
veramenl al fond del cbeur, 
l’é la glòria dia famija... 

Na famija d’ nòm glorios 
così bei e numeros 
cb’i peuss gnanca fene ’1 cont. 
Veja pèrla dèi Piemonti 

Voi però peuli sèrcheje: 
daspertut a son stampa! 

E ’n passand pelili guardeje 
sui canton die mie oontrà. 

Ma s’i l’eve ’n pò’ d’ servel 
fé silensi e giù ’1 capei! 
ch’a son tuti, ’n fin di cont, 
fieni dia pèrla dèi Piemont. 

Son la cuna d’ vòstra stòria, 
ò Italian, fass nen pèr dì, 
e la palma dia vitòria 
l’eve piala ’n man da mi, 
ch’i l’hai dave i pi bei fieui 
per gaveve da ’nt j’ambreuj. 
Su... corage! Base ’n front 
vòstra pèrla dèi Piemont. 

Dime grassie s’a l’é véra 
ch’iv ritreuvi raduna 
sota l’ùnica bandiera 
’d nòstra bela libertà... 
e crijé, tanto decis 
cli’a lo sento i mè nemis: 

« 0 Turin, an fin di cont, 

’t ses la pèrla del Piemont ». 

1924 

Sot la sénner * 


I. 

Si ’nt el cheur, mia Carolina, 
sento come ’n cit fornel, 
che passand^jjr’él fil dia schina 
a fa fonde * mè servel. 

Ti’t lo védde nen brusé, 
smìa déstiss ma ’nvece a j’é. 

Sgata la sénner 
ch’a j’é la brasa, 
ven sì ch’it basa 
mè bel ratin. 


(*) Premiata al concorso della canzone delle 
regioni d’Italia, indetto dal giornale < Il Se¬ 
colo » di Milano nell’anno 1926. Musicata dal 
Maestro Edoardo Lessona. 

n. 


Ti ’t lo sas che mia binassa 
a l’é nen com’un feu ’d paja, 
ch’a ven lest e lest a passa 
lassand gnanca una férvaja. 

L’é l’amor che sensa ecess 
a va pian e a dura ’mpess. 

Sgata la sénner 
ch’a j’é la brasa, 
ven sì ch’it basa 
mè bel ratin. 

m. 

Con de stòrie d’incertésse 
it fas sempre tròp pregile, 
e ’l calor die mie carésse 
t’has corage d’arfudé. 

Mi t’averto : fa atension 
a nen perde l’ocasion. 

Sgata la sénner 
ch’a j’é la brasa, 
ven sì ch’it basa 
mè bel ratin. 

Famne pi gnune * 


Da ’n pò, Margrita — ti ’t buti an testa 
’d cambiò la facia — del mè destin; 
ti ’t veule feme — gire la testa 
e vedine meuire — dal gran sagrin. 

’T ses la sola ’d mie fortune, 

Margritin, famne pi gnune. 

Ti ’t lo sas che mi ’t veuj bin, 
famne gnune, Margritin...! 

T’has sempre an boca — la sigaretta, 
la vesta curta — i cavèj tajà, 
rossèt e specc — ant la borsetta 
t’has la mostacia — tròp piturà. 

’T ses la sola ’d mie fortune, 

Margritin, famne pi gnune. 

Ti ’t lo sas che mi ’t veui bin, 
famne gnune, Margritin...! 

(*) Premiata al concorso della Canzone piemontese, indetto dal 
Dopolavoro Provinciale di Torino, anno 1930. 

I làver rose — ch’a smìo na macia, 
a l’han gust tlròlo — i tò basin; 
j’é tròpa cipria — su la toa facia 
’t ses pà na fomna — ma ’n buratin... 

’T ses la sola ’d mie fortune, 
Margritin, famne pi gnune. 

Ti ’t lo sas che mi ’t veui bin, 
famne gnune, Margritin...! 

Contravension 


(... al codice della strada) 


Son comprarne n’auto neuva 
l’hai butaje quatr « baclié » 
e dovrand la targa ’n preuva 
son andala a fé bolé. 

Pròpi dnans dia Prefetura 
mentre vado da fabiòch 
i me scontro ant na vitura 
e i la fass an tanti tòch. 

Per scapé, a novanta a l’ora, 
ciapo su la diagonal 
sbergnacand doi can, na sgnora, 
na sartòira e ’n caporal. 

Filo an piassa Solferin, 
pio la curva ’d gran volada 
e stravaco i tavolin 
d’un cafè cli’a j’é ’d faciada. 

Peui, stordì da la disdeta, 
nen trovandme gnente ’d rot, 
con na pressa maledeta 
vado al bar a pié ’n vermot. 

Ma seurtì lì su la piassa 
ecco i treuvo finalment 
una guardia ch’a va a cassa 
per salvé ’1 regolament. 

La mìa corsa a l’é finìa, 
l’hai la inulta da paghe 
perchè ’1 piomb a l’é vnù vìa 
da la targa da daré... 

P r o g r e s 


Èl progress del dì d’ancheuj 
l’é ’l progress del batibeuj, 
dova ’l pùblich a travaja 
per piantò na gran cernaja, 
incbinesse e fé ’d capei 
dnans a coi cli’a fan rabel; 
bel esempi d’una rassa 
ch’a combat con la gran cassa. 

A l’é inùtil dé ’d consèj 
él progress a l’é parèj. 

Per la strà chi ch’a l’é an viage 
a sent macb un gran tapage 
e girand come n’oloch 
dòp un pò l’é bele e ciocli : 
trombe, clàkson e sirene 
a l’han pròpi gnune gene. 

Automòbii, biciclette, 
berlandin, motociclette, 
motoscafi, idrovolanti... 

J’é ’d rumor per tuti quanti...! 

Tuti a cerco l’ocasion 

per desvié l’amirassion 

del gran pùblich, cb’a misura 

col ch’a fà bela figura 

dal fracass cb’a sa piante 

per imponse e comandò. 

Se un fa tant ed ritiresse 

al cafè per riposesse 

j’é ’1 jazz-band che fora e drenta 

lo stordiss e lo cimenta, 

con la mùsica, i sonaj 

e le danse di servàj: 

saxofòn, tamborn e piat 

a san fé na ca da rat, 

da fé meuire d’assident 

l’indivìduo pi passient. 

Còsa féje? An fin di fin 
a l’é cost él nòstr destin. 

\ enta pròpi avèi passiensa. 
tirò anans nòstra esistensa. 

Tuta al pi con la serventa 
di ben pian che gnun a senta : 

— Mi sarìa content l’istess 
bele sensa tant progress...! — 

La lassa di celibi 


* 

Oh! sta vòlta a l’é riva 
l’ora ’d rie per coi maria! 
Per na vira, manco mal, 
son nen lor cli’a son an bai. 
Pòvri diao, che ’nt la famìa 
l’han già ’d tasse fora via 
per mantene i cit a scòla, 
per la fomna ch’a ven fòla 
mach a vedde un vestitin, 
una plissa ò ’n bel caplin. 

Con la lege del progress 
ch’a ven fora mach adess 
a l’é al cèlibe ch’aj toca 
spassegé da ’n boca ’n boca, 
fé le speise die serade 
dov as dìo die tavanade, 
e guastesse ’l bon umor 
su la biétta dl’esator. 

T’has finì, mè car dèsbela, 
d’andé ’ntorn a davanela ! 

T’has finì ’d fé ’l buio e l’erlo ! 
L’han ciapate come ’n merlo 
e at tocrà pié la quitansa, 
porte ’d sòld a la finansa, 
ò ciameje al Podestà 
una bela mariolà. 

Pensa ben su cost afé. 

Fate pura vnì i papé; 
ma se peui ’t veule ostinete 
per da bon a nen mariete, 
ten a ment e va sicur 
fin al fond dia cort del bur, 
dov a j’é col fonsionari 
ch’at marcrà su jé scartari 
« Ruolo Celibi », ch’a dan 
« Lire ottanta »... Come i can! 

La vilegiafura 


Per trové un pò d’aria pura 
bsògna andé an vilegiatura, 
an colina, a la campagna, 
scapé al mar, a la montagna, 
dova j’é la gent ch’a ’mpara 
che anche l’aria a costa cara. 
Ma...! pr’ avèi quaich benefissi 
bsògna fé di sacrifissi... 

Fina ’l médich a lo dis, 
soridend sota i barbis, 
che a madama, atrabiliar, 
aj fa ben l’aria del mar, 
e tnisend la cicia a bagn 
la salute a n’ha ’d guadagn. 

Così apena intra ’nt Pietà 
monsù a ciapa le masnà, 
fomna, can e doi salari 
e j’ambarca sui binari : 


; \ 

tre baùi e des valis... 

Peni comensa ’l paradis. 

Paradis dia libertà...! 

Resté sol, padron dia cà, 
ciav dl’alògg e del porton, 
tut a soa disposission. 

Con la bòna l’ha manera 
’d sarò j’euj a la portiera, 
con i sòld cli’a l’ha an sacòcia 
ógni seira a fa bisbòcia, 
e as divert con na sartina 
spassegiand per la colina. 

E la fomna ’ntant a pensa 
che ’1 mari l’é ’n penitensa. 
As consuma da la rabia 
longa e larga su la sabia, 
fasend scòla ai giovnotin 
sla manera ’d vorèi bin... 

Che piasi l’é fé la cura 
con doi meis ’d vilegiatura...! 

Viva la bolela... ! 


Da col dì ch’i son vnù al mond 
son bel grass e bel rotond; 
ma, nassù con la disdeta, 
i son sempre ’d pi ’n boleta. 
Per gire ch’i la rigira, 
disneuv sòld a fé la lira 
manco sempre, ò brut destin, 
dal profond del sacocin... 

Ma per grassia del Signor 
manca nen ’l bon umor: 
quand ch’a j’é bona salute, 
anche sensa le valute, 
gnun al mond pi fortuna 
che ’l por diao ch’a l’é scanàL. 
Gnun fastidi, gnun parent 
ch’a jé scriv continuament ; 
gnune serve che a 1 ingleisa 
a sgrafigno su la speisa; 

gnun contrast con l’esator, 
con le nòte del dotor, 
mai gnun cont lassa ’d paghé 
ai negòssi ’d fondiché. 

Sensa un picli ant la scarsela 
l’é un piasi podei siassela; 
guardò ’l mond, setesse al frèsch 
e, pensand a San Fransèsch, 
fé le smòrfie ai milionari 
ch’a festegio ’l sentenari 
con de « stenti » e ’d privassion: 
doi disné. tre colassion, 
l’automòbil su la pòrta 
e le bote lì de scòrta... 

Lé strasson cli’a l’é ’n boleta 
a la seira ’nvece as seta 
su la sponda ’d na caussagna 
per pié l’aria dia campagna, 
e, cogià a la bela stèila, 
sensa luce, ne candèila, 
a s’andeurm sensa paura 
che. forsand la saradura, 
riva ’n làder ò ’n bateur 
a robeje i sò boneur... 

1931 

Quand ch’i sia milionari.. 


Quanti ch’i sìa milionari 
veuj compreme né scartari, 
fé ’d gran débit e marcheje, 
e peui dòp pi nen pagheje. 

Veuj fiteme un bel palass 
ampinìlo tut de strass, 
feme ’n bagn a dòcia ingleisa 
con la vasca piena ’d freisa, 
rubinèt e galarin 

che al pòst dl’aqua a pisso ’d vin. 

Quand ch’i sìa peui ricb sfondà, 
veuj compreme na sita, 
riserveme na gran banca, 
tuta neira ò tuta bianca, 
tuta bianca ò tuta neira, 
per cogeme vers la seira, 
sensa crussi, né maleur 
e d’amis del brusacheur. 





Veuj fé eh curve 1 Valentin 
con un gran parassolin, 
e na seira, prima ’d sina, 
spiane tuta la colina, 
per nen deje tròp travaj 
a le gambe di cavai. 

Quand cli’i l’abia ’d sold da spende 
ciam s’a j’é Turin da vende, 
e peui dòp veuj bute an bai 
un’asienda industriai, 
fabriché dia seda vera 
con j’avans d’una ’mnisera, 
fé ’d montagne, ’d ferovìe, 
fognature e filovìe, 
fé balé le cantar ine, 
fé canté le balarine... 

Mentre ’l pùblich ignorant 
treuva tut interessant. 

Quand cli’i sia milionari 
venj compreme né scartari, 
e marcheje le gran speise 
ch’as farà per coste impreise, 
fin che un dì. torna strasson, 

... mando i cont a Pantalon. 

1927 

